pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรมเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๐ (The30th Commission on Crime Prevention and Criminal Justice (CCPCJ)
วันอังคารที่ 25 พฤษภาคม 2564
กระทรวงยุติธรรมเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๐ (The30th Commission on Crime Prevention and Criminal Justice (CCPCJ)
กระทรวงยุติธรรมเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๐
(The 30th Commission on Crime Prevention and Criminal Justice (CCPCJ)
กระทรวงยุติธรรมเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๐ (The 30th Commission on Crime Prevention and Criminal Justice (CCPCJ) จัดขึ้นระหว่างวันที่ ๑๗ – ๒๑ พฤษภาคม ๒๕๖๔ ณ กรุงเวียนนา สาธารณรัฐออสเตรีย โดยเข้าร่วมผ่านระบบการประชุมแบบทางไกล (Online participation) ทั้งนี้ กระทรวงยุติธรรมเป็นหน่วยงานประสานงานหลักสําหรับการเข้าร่วมการประชุม CCPCJ สมัยที่ ๓๐
คณะผู้แทนไทยนอกเหนือจากกระทรวงยุติธรรม ประกอบด้วย กระทรวงการต่างประเทศ สํานักงานอัยการสูงสุด สํานักงานตํารวจแห่งชาติ สถาบันเพื่อการยุติธรรมแห่งประเทศไทย (องค์การมหาชน) สํานักงานคณะกรรมการป้องกันและปราบปรามการทุจริตแห่งชาติ สํานักงานคณะกรรมการป้องกันและปราบปรามการทุจริตในภาครัฐ สํานักงานป้องกันและปราบปรามการฟอกเงิน สํานักงานศาลยุติธรรม กระทรวงการพัฒนาสังคมและความมั่นคงของมนุษย์ สํานักงานกิจการยุติธรรม กรมคุ้มครองสิทธิและเสรีภาพ กรมราชทัณฑ์ กรมคุมประพฤติ กรมพินิจและคุ้มครองเด็กและเยาวชน กรมสอบสวนคดีพิเศษ
บทบาทของไทยในช่วงการประชุม CCPCJ สมัยที่ ๓๐ ถือได้ว่ามีพลวัตอย่างยิ่ง แม้ในช่วงสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) อันได้แก่ การร่วมกล่าวถ้อยแถลงในเกือบทุกวาระการประชุม การเสนอร่างข้อมติ (Draft Resolution) จํานวน ๒ ฉบับ การจัดกิจกรรมคู่ขนาน (Side Events) จํานวน ๑ กิจกรรม ในการนี้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นหัวหน้าคณะผู้แทนไทย และได้กล่าวถ้อยแถลงในช่วงการอภิปรายทั่วไทย (General Debate) ผ่านการบันทึกวิดีทัศน์ล่วงหน้า (Pre-recorded Statement) โดยเน้นย้ําถึงผลกระทบของ COVID-19 ต่อกระบวนการยุติธรรมในองค์รวม โดยเฉพาะต่อการบริหารจัดการในเรือนจําและทัณฑสถาน และเรียกร้องให้สํานักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime – UNODC) เพิ่มงานวิจัยในเรื่องดังกล่าว รวมถึงผลักดันร่างข้อมติของประเทศไทย จํานวน ๒ ฉบับ คือ ร่างข้อมติ Advancing the Criminal Justice System Reform amidst the Coronavirus Disease (COVID-19) Pandemic ซึ่งยกร่างโดยกระทรวงการต่างประเทศ และร่างข้อมติ Integrating sport into youth crime prevention and criminal justice strategies ซึ่งยกร่างโดยสถาบันเพื่อการยุติธรรมแห่งประเทศไทย (องค์การมหาชน)ทั้งนี้ ผู้สนใจสามารถติดตามการประชุมได้ที่ https://www.unodc.org/unodc/en/commissions/CCPCJ/session/30_Session_2021/session-30-of-the-ccpcj.html
รัฐบาลไทย-ข่าวทำเนียบรัฐบาล-สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาพระราชทานเจลแอลกอฮอล์ให้กับมูลนิธิโรงพยาบาลสมเด็จพระยุพราช รวม 210 แกลลอน
วันพฤหัสบดีที่ 20 พฤษภาคม 2564
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาพระราชทานเจลแอลกอฮอล์ให้กับมูลนิธิโรงพยาบาลสมเด็จพระยุพราช รวม 210 แกลลอน
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พระราชทานเจลแอลกอฮอล์ให้กับมูลนิธิโรงพยาบาลสมเด็จพระยุพราช จํานวน 210 แกลลอนๆ ละ 4 ลิตร เพื่อจัดส่งให้โรงพยาบาลสมเด็จพระยุพราช 21 แห่ง
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พระราชทานเจลแอลกอฮอล์ให้กับมูลนิธิโรงพยาบาลสมเด็จพระยุพราช จํานวน 210 แกลลอนๆ ละ 4 ลิตรเพื่อจัดส่งให้โรงพยาบาลสมเด็จพระยุพราช 21 แห่ง เพิ่มประสิทธิภาพระบบการป้องกันและควบคุมโรคโควิด 19 นับเป็นพระมหากรุณาธิคุณเป็นล้นพ้น
วันนี้ (20 พฤษภาคม 254) ที่อาคารกองงานส่วนพระองค์ 904 วังศุโขทัย สมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ได้พระราชทานเจลแอลกอฮอล์ให้กับมูลนิธิโรงพยาบาลสมเด็จพระยุพราช จํานวน 210 แกลลอนๆ ละ 4 ลิตร เพื่อจัดส่งให้โรงพยาบาลสมเด็จพระยุพราช 21 แห่ง แห่งละ 10 แกลลอน เพื่อช่วยเพิ่มประสิทธิภาพในระบบการเฝ้าระวังและป้องกันควบคุมโรคโควิด 19 โดยมีศาสตราจารย์เกียรติคุณ นายแพทย์เกษม วัฒนชัย องคมนตรี ประธานกรรมการมูลนิธิโรงพยาบาลสมเด็จพระยุพราช พร้อมด้วยนายแพทย์จักรธรรม ธรรมศักดิ์ กรรมการและเลขาธิการมูลนิธิฯ นายแพทย์วันชัย สัตยาวุฒิพงศ์ กรรมการและผู้ช่วยเลขาธิการมูลนิธิฯ นายแพทย์ณรงค์ สายวงศ์ รองปลัดกระทรวงสาธารณสุข นายแพทย์สุรสิทธิ์ จิตรพิทักษ์เลิศ ผู้อํานวยการโรงพยาบาลสมเด็จพระยุพราชสระแก้ว แพทย์หญิงผกาพันธุ์ เปี่ยมคล้า ผู้อํานวยการโรงพยาบาลสมเด็จพระยุพราชจอมบึง และคณะ เข้ารับมอบเจลแอลกอฮอล์พระราชทาน นับเป็นพระมหากรุณาธิคุณเป็นล้นพ้นต่อกระทรวงสาธารณสุขและประชาชนชาวไทยที่ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงติดตามสถานการณ์การแพร่ระบาดของโรคโควิด 19 อย่างใกล้ชิด ทรงคํานึงถึงการใช้ชีวิตประจําวันของบุคลากรทางการแพทย์
ในการนี้ มูลนิธิโรงพยาบาลสมเด็จพระยุพราช ได้ถวายหนังสือ จํานวน 2 เล่ม ประกอบด้วย 1.หนังสือโรงพยาบาลสมเด็จพระยุพราช 4 ทศวรรษ 2 แผ่นดิน และ2.หนังสือแผนยุทธศาสตร์การพัฒนาโรงพยาบาลสมเด็จพระยุพราชในทศวรรษที่ 5 (พ.ศ.2560-2569)
*************************************** 20 พฤษภาคม 2564
รัฐบาลไทย-ข่าวทำเนียบรัฐบาล-“อนุทิน” เพิ่มจุดฉีดวัคซีนโควิด 19 เก็บตกกลุ่มบุคลากรทางการแพทย์กระทรวงสาธารณสุข
วันพฤหัสบดีที่ 20 พฤษภาคม 2564
“อนุทิน” เพิ่มจุดฉีดวัคซีนโควิด 19 เก็บตกกลุ่มบุคลากรทางการแพทย์กระทรวงสาธารณสุข
รองนายกรัฐมนตรีและรัฐมนตรีว่าการกระทรวงสาธารณสุข ให้สํานักงานปลัดกระทรวงสาธารณสุข เปิดศูนย์บริการฉีดวัคซีนโควิด 19 สําหรับบุคลากรทางการแพทย์ส่วนกลาง และหน่วยงาน/ องค์กรที่ขอรับการสนับสนุนล่วงหน้า ระยะต่อไปจะช่วยฉีดให้ประชาชนพื้นที่ชุมชนรอบกระทรวงฯ
รองนายกรัฐมนตรีและรัฐมนตรีว่าการกระทรวงสาธารณสุข ให้สํานักงานปลัดกระทรวงสาธารณสุขเปิดศูนย์บริการฉีดวัคซีนโควิด 19 สําหรับบุคลากรทางการแพทย์ส่วนกลาง และหน่วยงาน/ องค์กรที่ขอรับการสนับสนุนล่วงหน้า ระยะต่อไปจะช่วยฉีดให้ประชาชนพื้นที่ชุมชนรอบกระทรวงฯ ที่ลงทะเบียนผ่านสถานบริการในจังหวัดนนทบุรี
วันนี้ (20 พฤษภาคม 2564) ที่สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข ตรวจเยี่ยมการทดสอบระบบให้บริการวัคซีนโควิด 19 ที่ศูนย์บริการฉีดวัคซีน สํานักงานปลัดกระทรวงสาธารณสุข โดยนายอนุทินให้สัมภาษณ์ว่า ได้สั่งการให้ปลัดกระทรวงสาธารณสุข จัดศูนย์บริการฉีดวัคซีนโควิด 19 สําหรับบุคลากรทางการแพทย์และเจ้าหน้าที่ที่ปฏิบัติงานในกระทรวงสาธารณสุขให้ได้รับการฉีดครอบคลุมทุกคนโดยเร็ว ลดภาระของสถานบริการที่จะต้องให้บริการประชาชน ฉีดวัคซีนได้ครอบคลุมตามเป้าหมาย ระยะต่อไปจึงจะฉีดให้ประชาชนพื้นที่ชุมชนรอบกระทรวงสาธารณสุขที่ลงทะเบียนผ่านสถานบริการในจังหวัดนนทบุรี
ด้านนายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ในการฉีดวัคซีนได้จัดขั้นตอนครบตามมาตรฐานกรมควบคุมโรค มีการเว้นระยะห่างทุกขั้นตอน จุดพักสังเกตอาการ 30 นาที พร้อมจุดปฐมพยาบาล ให้บริการได้วันละ 300 คน มีอาจารย์พยาบาลจากวิทยาลัยพยาบาลบรมราชชนนีกรุงเทพมหานคร วิทยาลัยพยาบาลบรมราชชนนี นพรัตน์วชิระ เป็นผู้ฉีดวัคซีน โดยระยะแรกฉีดให้กับบุคลากรทางการแพทย์และเจ้าหน้าที่
ในสํานักงานปลัดกระทรวงสาธารณสุข และกรมต่างๆ ที่ลงทะเบียนไว้ รวมทั้งหน่วยงาน องค์กรที่ขอรับการสนับสนุนล่วงหน้า หลังจากฉีดได้ครบแล้ว ในระยะต่อไปจะประสานกับสํานักงานสาธารณสุขจังหวัดนนทบุรีส่งรายชื่อประชาชนในชุมชนรอบกระทรวงฯ ที่ลงทะเบียนกับโรงพยาบาลส่งเสริมสุขภาพตําบล เพื่อมารับการฉีดต่อไป
*************************************** 20 พฤษภาคม 2564
รัฐบาลไทย-ข่าวทำเนียบรัฐบาล-รมว.วธ. เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๕/๒๕๖๔
วันพฤหัสบดีที่ 20 พฤษภาคม 2564
รมว.วธ. เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๕/๒๕๖๔
ประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๕/๒๕๖๔ ผ่านการประชุมออนไลน์ระบบ Zoom
วันที่ ๒๐ พฤษภาคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๕/๒๕๖๔ ผ่านการประชุมออนไลน์ระบบ Zoom โดยมี นางยุพา ทวีวัฒนะกิจบวร ปลัดกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม ผู้บริหารส่วนราชการและองค์การมหาชนในสังกัดกระทรวงวัฒนธรรม และเจ้าหน้าที่ที่เกี่ยวข้อง เข้าร่วมประชุม ณ ศูนย์ประชุมกระทรวงวัฒนธรรมและห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ. เปิดศูนย์บริการฉีดวัคซีนโควิด 19 ณ สถาบันการแพทย์บางรัก
วันพฤหัสบดีที่ 20 พฤษภาคม 2564
สธ. เปิดศูนย์บริการฉีดวัคซีนโควิด 19 ณ สถาบันการแพทย์บางรัก
กระทรวงสาธารณสุข เปิดศูนย์ฉีดวัคซีนและสุขภาพบางรัก ณ สถาบันการแพทย์บางรัก ระยะแรกเป็นวัคซีนซิโนแวคล็อตที่ได้รับการสนับสนุนจากสาธารณรัฐประชาชนจีน จํานวน 5 แสนโดส ฉีดคนจีนที่พํานักในประเทศไทยตามรายชื่อของสถานทูต ตลอดจนนักเรียนไทย และบุคลากรของหน่วยงาน
กระทรวงสาธารณสุข เปิดศูนย์ฉีดวัคซีนและสุขภาพบางรัก ณ สถาบันการแพทย์บางรัก ระยะแรกเป็นวัคซีนซิโนแวคล็อตที่ได้รับการสนับสนุนจากสาธารณรัฐประชาชนจีน จํานวน 5 แสนโดส ฉีดคนจีนที่พํานักในประเทศไทยตามรายชื่อของสถานทูต ตลอดจนนักเรียนไทย และบุคลากรของหน่วยงานที่ไปศึกษา หรืออบรมที่ต่างประเทศ ให้บริการได้อย่างน้อยวันละ 180 คน
วันนี้ (20 พฤษภาคม 2564) ที่สถาบันการแพทย์บางรัก กรุงเทพมหานคร นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย Mr. Yang Xin อุปทูตรักษาการแทนเอกอัครราชทูตสาธารณรัฐประชาชนจีน ประจําประเทศไทย นายแพทย์เกียรติภูมิ วงศ์รจิต ปลัดกระทรวงสาธารณสุข นายแพทย์โอภาส การย์กวินพงศ์ อธิบดีกรมควบคุมโรค แพทย์หญิงอัมพร เบญจพลพิทักษ์อธิบดีกรมการแพทย์แผนไทยและการแพทย์ทางเลือก และนายแพทย์ไพศาล ดั่นคุ้ม เลขาธิการคณะกรรมการอาหารและยา ร่วมเปิดศูนย์ฉีดวัคซีนและสุขภาพบางรัก ณ สถาบันการแพทย์บางรัก
นายอนุทินกล่าวว่า รัฐบาลไทยมีความสัมพันธ์อันดีกับรัฐบาลจีนมายาวนาน โดยที่ผ่านมาท่านอุปทูตรักษาการแทนเอกอัครราชทูตสาธารณรัฐประชาชนจีน ประจําประเทศไทย ได้ช่วยประสานงานให้ไทยสามารถสั่งซื้อวัคซีนซิโนแวคมาใช้ในระยะเร่งด่วนตั้งแต่เมื่อเกิดการระบาดในจังหวัดสมุทรสาคร เพื่อควบคุมยับยั้งการแพร่ระบาดของโควิด 19 ช่วยลดการป่วยรุนแรงและเสียชีวิต และปกป้องกลุ่มบุคลากรทางการแพทย์และสาธารณสุข บุคลากรด่านหน้า เพื่อรักษาระบบสาธารณสุขของประเทศ โดยมีวัคซีนซิโนแวคจากประเทศจีนทยอยนําเข้ามาฉีดให้กับคนในประเทศก่อนที่จะได้รับวัคซีนหลักตามแผนในเดือนมิถุนายน 2564 ตั้งแต่วันที่ 28 กุมภาพันธ์ – 20 พฤษภาคม นําเข้ามารวม 5.5 ล้านโดส นอกจากนี้ รัฐบาลจีน ได้บริจาควัคซีนให้อีกจํานวน 1 ล้านโดส ได้รับแล้ว5 แสนโดส เมื่อวันที่ 14 พฤษภาคม 2564 ซึ่งวัคซีนที่ได้รับบริจาคล็อตนี้ จะฉีดให้กับคนจีนที่ถือพาสปอร์ตจีนที่สถานทูตส่งมา จํานวนกว่า 100,000 คน และจะใช้ฉีดให้กับคนไทย เช่น นักเรียนไทย และบุคลากรของหน่วยงานที่ไปศึกษาหรืออบรมที่ต่างประเทศ รวมทั้งชาวต่างชาติในระยะต่อไป
“ตามที่รัฐบาลมีนโยบายฉีดวัคซีนทุกคนในแผ่นดินไทยเพื่อความปลอดภัย เป็นการช่วยเติมเต็มการบริการวัคซีนให้เกิดความครอบคลุมในทุกกลุ่มประชากร รวมถึงชาวต่างชาติที่จะได้รับการฉีดที่เร็วขึ้น ช่วยให้เกิดการสร้างภูมิคุ้มกันหมู่ในประเทศไทยเร็วขึ้นด้วย” นายอนุทินกล่าว
ทั้งนี้ กระทรวงสาธารณสุข ได้พัฒนาศูนย์ฉีดวัคซีนและสุขภาพบางรัก (Bangrak Vaccination and Health Center) โดยใช้พื้นที่ชั้น 11 ของสถาบันการแพทย์บางรัก ซึ่งเป็นอาคารใหม่ของกรมควบคุมโรค มีตู้เย็นสําหรับการจัดเก็บวัคซีน เครื่องสํารองไฟ ครุภัณฑ์ เครื่องมือแพทย์ อุปกรณ์ในการดูแลผู้ที่มารับการฉีดวัคซีน และจัดระบบบริการ 8 ขั้นตอนตามมาตรฐานกรมควบคุมโรค ให้บริการได้อย่างน้อยวันละ 180 คน
*************************************** 20 พฤษภาคม 2564
รัฐบาลไทย-ข่าวทำเนียบรัฐบาล-“อนุทิน” รับมอบออกซิเจนทางการแพทย์ เพื่อดูแลผู้ป่วยในโรงพยาบาลบุษราคัม
วันพฤหัสบดีที่ 20 พฤษภาคม 2564
“อนุทิน” รับมอบออกซิเจนทางการแพทย์ เพื่อดูแลผู้ป่วยในโรงพยาบาลบุษราคัม
รองนายกรัฐมนตรีและรัฐมนตรีว่าการกระทรวงสาธารณสุข รับมอบออกซิเจนทางการแพทย์ และแอลกอฮอล์ล้างมือ 8,000 ชุด เพื่อดูแลผู้ป่วยที่เข้ารับการรักษาในโรงพยาบาลบุษราคัม สนับสนุนการทํางานบุคลากรทางการแพทย์
รองนายกรัฐมนตรีและรัฐมนตรีว่าการกระทรวงสาธารณสุข รับมอบออกซิเจนทางการแพทย์ และแอลกอฮอล์ล้างมือ 8,000 ชุด เพื่อดูแลผู้ป่วยที่เข้ารับการรักษาในโรงพยาบาลบุษราคัม สนับสนุนการทํางานบุคลากรทางการแพทย์
วันนี้ (20 พฤษภาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขพร้อมด้วยคณะผู้บริหาร รับมอบออกซิเจนเหลวทางการแพทย์ จากบริษัท ลินเด้ (ประเทศไทย) จํากัด (มหาชน) มูลค่า 5 ล้านบาท และรับมอบแอลกอฮอล์ล้างมือ 8,000 ชุด จาก ดร.ประจักษ์ ตั้งคารวคุณ ประธานกรรมการ และกรรมการบริหาร บริษัท ทีโอเอ เพ้นท์ (ประเทศไทย)
นายอนุทินกล่าวว่า กระทรวงสาธารณสุข ได้จัดตั้งโรงพยาบาลบุษราคัมขึ้น โดยใช้เวลาจัดตั้งไม่นาน ซึ่งเป็นความตั้งใจของบุคลากรทางการแพทย์ที่จัดระบบนี้ขึ้นมา เพื่อดูแลรักษาผู้ป่วยที่มีอาการเล็กน้อยจนถึงอาการปานกลางระดับสีเหลือง รักษาให้อยู่ในระดับสีเขียว ไม่ให้อาการหนัก ซึ่งโรงพยาบาลมีระบบการรักษาเป็นไปตามมาตรฐานของกระทรวงสาธารณสุข มีท่อออกซิเจนสําหรับผู้ป่วยที่ต้องการใช้ วันนี้ถือว่าเป็นข่าวดีที่ภาคเอกชนมีจิตกุศล นําออกซิเจนเหลวทางการแพทย์พร้อมอุปกรณ์มามอบให้ ซึ่งเป็นประโยชน์อย่างยิ่งในขณะนี้ เพราะโรคโควิด 19 เป็นโรคที่ทําลายปอด ทําให้ผู้ป่วยหายใจลําบาก หากรักษาไม่ทันอาจเสียชีวิต และสําหรับแอลกอฮอล์ล้างมือ มีความสําคัญเช่นกัน ถือว่าเป็นเครื่องมือด่านหน้าที่ป้องกันและลดการติดเชื้อได้ กระทรวงสาธารณสุขจะนําสิ่งของได้ไปใช้ให้เกิดประโยชน์โดยเร็วที่สุดตามเจตนารมณ์ของผู้บริจาค
“ผมในฐานะตัวแทนรัฐบาลไทย เจ้าหน้าที่กระทรวงสาธารณสุข ขอขอบคุณ ผู้บริจาคทุกท่านที่นําผลิตภัณฑ์ สิ่งของต่างๆ ที่เป็นประโยชน์กับพี่น้องคนไทยและประเทศไทย เหมาะสมกับช่วงเวลานี้อย่างยิ่ง สร้างขวัญกําลังใจให้กับผู้ปฏิบัติงานอย่างมาก ถ้าเรามีอุปกรณ์ เวชภัณฑ์ ยารักษาโรค สถานพยาบาล แพทย์ เพียงพอก็จะสามารถดูแลรักษาและช่วยชีวิตผู้ป่วย” นายอนุทินกล่าว
*************************************** 20 พฤษภาคม 2564
รัฐบาลไทย-ข่าวทำเนียบรัฐบาล-ผู้ตรวจราชการ วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลตำรวจ และสถาบันบำราศนราดูร เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
วันพฤหัสบดีที่ 20 พฤษภาคม 2564
ผู้ตรวจราชการ วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลตํารวจ และสถาบันบําราศนราดูร เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
มอบอาหารกลางวันและเวชภัณฑ์ทางการแพทย์ให้กับโรงพยาบาลตํารวจ และสถาบันบําราศนราดูร เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
นที่ ๒๐ พฤษภาคม ๒๕๖๔ เวลา ๑๐.๐๐ น. นางศศิฑอณร์ สุวรรณมณี ผู้ตรวจราชการ กระทรวงวัฒนธรรม มอบอาหารกลางวันและเวชภัณฑ์ทางการแพทย์ให้กับโรงพยาบาลตํารวจ เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน" โดยมี พันตํารวจเอกหญิง กัลยาณี พฤกษารุ่งเรือง รองผู้บังคับการ โรงพยาบาลตํารวจ เป็นผู้รับมอบ ณ ตึกคุณวิศาล ชั้น ๕ โรงพยาบาลตํารวจ และเวลา ๑๑.๐๐ น.มอบอาหารกลางวันและเวชภัณฑ์ทางการแพทย์ให้กับสถาบันบําราศนราดูร เพื่อเป็นกําลังใจแก่บุคลากรทางการแพทย์ โดยมี นายรังสรรค์ ถามูลแสน รองผู้อํานวยการสถาบัน กลุ่มภารกิจด้านอํานวยการ สถาบันบําราศนราดูร เป็นผู้รับมอบ ณ อาคาร โภชนาการ สถาบันบําราศนราดูร โดยมี นายพัฐศิษฏ์ ธนชวาลย์ ผู้อํานวยการกองตรวจราชการกระทรวงวัฒนธรรม และเจ้าหน้าที่ที่เกี่ยวข้องเข้าร่วม
รัฐบาลไทย-ข่าวทำเนียบรัฐบาล-ผู้โดยสารเครื่องบินที่จะเดินทางเข้าเชียงรายต้องมีเอกสารรับรองฉีดวัคซีน COVID-19 ครบ
วันพฤหัสบดีที่ 20 พฤษภาคม 2564
ผู้โดยสารเครื่องบินที่จะเดินทางเข้าเชียงรายต้องมีเอกสารรับรองฉีดวัคซีน COVID-19 ครบ
ผู้ที่เดินทางมาจากพื้นที่ควบคุมสูงสุดและเข้มงวด ได้แก่ กรุงเทพมหานคร นนทบุรี ปทุมธานี และสมุทรปราการ หากเข้าพื้นที่จังหวัดเชียงรายจะต้องมีผลการตรวจเชื้อ COVID-19 ด้วยวิธี RT PCR หรือAntigen Rapid Test ไม่เกิน 72 ชั่วโมง หรือได้รับวัคซีน COVID-19 ครบ
คณะกรรมการโรคติดต่อจังหวัดเชียงรายได้มีประกาศ เรื่อง กําหนดมาตรการปฏิบัติต่อผู้เดินทางมาจากพื้นที่ควบคุมสูงสุดและเข้มงวด เข้าพื้นที่จังหวัดเชียงราย สั่ง ณ วันที่ 19 พฤษภาคม 2564 โดยมีเนื้อหาสําคัญคือ ผู้ที่เดินทางมาจากพื้นที่ควบคุมสูงสุดและเข้มงวด ได้แก่ กรุงเทพมหานคร นนทบุรี ปทุมธานี และสมุทรปราการ หากเข้าพื้นที่จังหวัดเชียงรายจะต้องมีผลการตรวจเชื้อ COVID-19 ด้วยวิธี RT PCR หรือAntigen Rapid Test ไม่เกิน 72 ชั่วโมง หรือได้รับวัคซีน COVID-19 ครบ 2 เข็ม โดยให้ผู้เดินทางปฏิบัติตามมาตรการ D-M-H-T-T-A อย่างเคร่งครัด และหากผู้เดินทางไม่มีหลักฐานอย่างใดอย่างหนึ่ง และไม่มีภูมิลําเนาอยู่ในจังหวัดเชียงราย ให้กักตัวในสถานที่ที่รัฐจัดหาให้เป็นเวลา 14 วัน หรือเท่าที่อยู่ในพื้นที่จังหวัดเชียงราย แต่หากมีภูมิลําเนาอยู่ในจังหวัดเชียงราย ต้องกักกันตนเองอย่างเข้มข้นที่บ้านหรือที่พักอาศัย เป็นเวลา14 วัน หรือเท่าที่อยู่ในพื้นที่จังหวัดเชียงราย
จึงขอให้ผู้โดยสารที่จะเดินทางไปยังจังหวัดเชียงรายโดยเครื่องบิน จัดเตรียมหลักฐานผลการตรวจเชื้อโควิด-19 ด้วยวิธี RT PCR หรือ Antigen Rapid Test ไม่เกิน 72 ชั่วโมง หรือหลักฐานการได้รับวัคซีนโควิด-19 ครบ 2 เข็ม เพื่อแสดงต่อเจ้าหน้าที่สายการบินตั้งแต่ท่าอากาศยานต้นทาง และปฏิบัติตามคําสั่งคณะกรรมการโรคติดต่อจังหวัดเชียงรายที่จะเริ่มมีผลตั้งแต่วันที่ 21 พฤษภาคม 2564 เป็นต้นไป จนกว่าจะมีคําสั่งเปลี่ยนแปลง
รัฐบาลไทย-ข่าวทำเนียบรัฐบาล-ปลัด สธ.เผย รพ.บุษราคัมดูแลผู้ป่วยโควิดเพิ่มขึ้นต่อเนื่อง เตรียมเปิดอีก 1 พันเตียงรองรับ
วันพฤหัสบดีที่ 20 พฤษภาคม 2564
ปลัด สธ.เผย รพ.บุษราคัมดูแลผู้ป่วยโควิดเพิ่มขึ้นต่อเนื่อง เตรียมเปิดอีก 1 พันเตียงรองรับ
ปลัดกระทรวงสาธารณสุขเผยโรงพยาบาลบุษราคัมดูแลผู้ป่วยโควิด 19 แล้ว 427 ราย หายกลับบ้าน 6 ราย ส่งต่อรักษา 15 ราย ยังอยู่ระหว่างรักษา 406 ราย ส่วนใหญ่เป็นอาการเล็กน้อย เตรียมเปิดเพิ่มอีก 1 พันเตียง
ปลัดกระทรวงสาธารณสุขเผยโรงพยาบาลบุษราคัมดูแลผู้ป่วยโควิด 19 แล้ว 427 ราย หายกลับบ้าน 6 ราย ส่งต่อรักษา 15 ราย ยังอยู่ระหว่างรักษา 406 ราย ส่วนใหญ่เป็นอาการเล็กน้อย เตรียมเปิดเพิ่มอีก 1 พันเตียง หลังรับดูแลผู้ป่วยเพิ่มขึ้นทุกวัน บุคลากรทางการแพทย์มีเพียงพอ พร้อมมีระบบผู้ป่วยจิตอาสาช่วยดูแลกันเองภายในโรงพยาบาล
วันนี้ (20 พฤษภาคม 2564) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวถึงผลการดําเนินงานของโรงพยาบาลบุษราคัม อิมแพค เมืองทองธานี ว่า ขณะนี้โรงพยาบาลบุษราคัมรับผู้ป่วยโควิด 19 เข้ามาดูแลเพิ่มขึ้นอย่างต่อเนื่อง จากวันที่ 14 พฤษภาคมที่เปิดดําเนินการเป็นวันแรกรับผู้ป่วย 48 ราย ล่าสุดข้อมูลเมื่อเวลา 23.00 น. วันที่ 19 พฤษภาคม 2564 รับผู้ป่วยใหม่อีก 91 ราย ปัจจุบันดูแลผู้ป่วยรวม 427 ราย โดยผู้ป่วยที่มีอาการหนักได้วางระบบการส่งต่อไปรักษาในโรงพยาบาลสังกัดกระทรวงสาธารณสุข เขตสุขภาพที่ 4 , 5 และ 6 เครือข่ายโรงเรียนแพทย์ และกรมการแพทย์ โดยมีการส่งต่อแล้วจํานวน 15 ราย ส่วนผู้ที่รักษาหายกลับบ้านมี 6 ราย เหลือผู้ป่วยที่อยู่ระหว่างการรักษา 406 ราย เป็นผู้ป่วยกลุ่มอาการเล็กน้อย 323 ราย และกลุ่มอาการปานกลาง 83 ราย มีเตียงรองรับอีก 677 เตียง
“แต่ละวันคาดว่าจะมีการส่งผู้ป่วยโควิด 19 เข้ามารักษาที่โรงพยาบาลบุษราคัมเพิ่มจํานวนมากขึ้นจึงมีแผนขยายเตียงรองรับเพิ่มอีก 1 พันเตียง ภาพรวมขณะนี้ถือว่าระบบการบริหารจัดการและการดูแลผู้ป่วยเป็นไปด้วยความเรียบร้อย บุคลากรทางการแพทย์ที่สลับกันเข้ามาดูแลผู้ป่วยมีเพียงพอ ใช้ระบบติดตามดูแลผู้ป่วยผ่านกล้องวงจรปิดหรือซีซีทีวีและการสื่อสารภายใน รวมถึงมีระบบจิตอาสาในกลุ่มผู้ป่วยโควิด 19 ที่ช่วยเหลือดูแลซึ่งกันและกัน โดยผู้ที่มีสุขภาพร่างกายแข็งแรงคอยช่วยผู้ที่อ่อนแอกว่า ถือเป็นเรื่องที่ดีที่เกิดขึ้นภายในโรงพยาบาลบุษราคัม” นายแพทย์เกียรติภูมิกล่าว
****************************************** 20 พฤษภาคม 2564
รัฐบาลไทย-ข่าวทำเนียบรัฐบาล-รมว.วธ บันทึกเทปแถลงข่าวการจัดประกวดดนตรีและการแสดงพื้นบ้านถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พุทธศักราช ๒๕๖๔
วันพฤหัสบดีที่ 20 พฤษภาคม 2564
รมว.วธ บันทึกเทปแถลงข่าวการจัดประกวดดนตรีและการแสดงพื้นบ้านถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พุทธศักราช ๒๕๖๔
บันทึกเทปแถลงข่าวการจัดประกวดดนตรีและการแสดงพื้นบ้านถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พุทธศักราช ๒๕๖๔  “รวมศิลป์ แผ่นดินสยาม”
วันที่ ๒๐ พฤษภาคม ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปแถลงข่าวการจัดประกวดดนตรีและการแสดงพื้นบ้านถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พุทธศักราช ๒๕๖๔ “รวมศิลป์ แผ่นดินสยาม” ผ่านระบบ True VROOM ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-“เนวินธุ์” โชว์ 42 ปท. ไทยบูรณาการดิจิทัลบริหารจัดการ รพ.สนามสู้โควิดฯ
วันพฤหัสบดีที่ 20 พฤษภาคม 2564
“เนวินธุ์” โชว์ 42 ปท. ไทยบูรณาการดิจิทัลบริหารจัดการ รพ.สนามสู้โควิดฯ
“เนวินธุ์” โชว์ 42 ปท. ไทยบูรณาการดิจิทัลบริหารจัดการ รพ.สนามสู้โควิดฯ
“เนวินธุ์”ผู้ช่วยรมว.ดีอีเอสร่วมประชุมโต๊ะกลมระดับรัฐมนตรีและผู้ช่วยรัฐมนตรีจาก42ประเทศโชว์ความสําเร็จประเทศไทยบูรณาการความร่วมมือจากทุกภาคส่วนนําเทคโนโลยีดิจิทัลใช้บริหารจัดการรพ.สนามสู้โควิด-19
นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวานนี้(19พ.ค.64)ได้รับมอบหมายจากนายชัยวุฒิธนาคมานุสรณ์รมว.ดีอีเอสเข้าร่วมการประชุมโต๊ะกลมระดับรัฐมนตรีภายใต้งานWorld Summit on the Information Society Forum (WSIS) 2021ซึ่งเป็นการประชุมระดับโลกในกรอบสหประชาชาติสําหรับด้านเทคโนโลยีสารสนเทศและการสื่อสาร(ICT)และเป็นเวทีสําหรับการแลกเปลี่ยนข้อมูลการพัฒนาองค์ความรู้และแลกเปลี่ยนแนวปฏิบัติที่เป็นเลิศรวมถึงการกําหนดแนวทางการพัฒนาและสร้างเครือข่ายในการทํางานร่วมกัน
โดยการประชุมโต๊ะกลมระดับรัฐมนตรีได้จัดขึ้นในรูปแบบการประชุมทางไกลประกอบด้วยผู้เข้าร่วมประชุมระดับรัฐมนตรีและผู้ช่วยรัฐมนตรีจาก42ประเทศและผู้บริหารระดับสูงของสหภาพโทรคมนาคมระหว่างประเทศ(ITU)
“ในการประชุมครั้งนี้ผมได้แลกเปลี่ยนความเห็นและแนวปฏิบัติที่ดีของไทยในเรื่องความร่วมมือจากทุกภาคส่วนและการนําเทคโนโลยีดิจิทัลมาใช้ในการบริหารจัดการสถานการณ์โควิด-19อาทิการจัดหาเตียงผู้ป่วยการจองวัคซีนการสนับสนุนจากผู้ประกอบการติดตั้งฟรีอินเทอร์เน็ตและติดตั้งCCTVให้กับโรงพยาบาลสนามเพื่ออํานวยความสะดวกแก่บุคลากรทางการแพทย์”นายเนวินธุ์กล่าว
นอกจากนี้ยังได้เน้นย้ําถึงนโยบายหลัก5ด้านของรมว.ดีอีเอสต่อที่ประชุมประกอบด้วย1.การส่งเสริมให้ประชาชนเข้าถึงโครงสร้างพื้นฐานเครือข่ายอินเทอร์เน็ตและใช้ประโยชน์จากนวัตกรรมและเทคโนโลยีดิจิทัล2.การส่งเสริมให้เกิดสภาพแวดล้อมที่เอื้อต่อเศรษฐกิจดิจิทัลและส่งเสริมการพัฒนาe - serviceภาครัฐ3.การส่งเสริมให้เกิดการใช้ประโยชน์จากเทคโนโลยี5G 4.การพัฒนาและบังคับใช้กฎหมายเพื่อสร้างความเชื่อมั่นในการเข้าสู่โลกของดิจิทัลและ5.การปกป้องคุ้มครองประชาชนจากการใช้สื่อโซเชียลมีเดียและอินเทอร์เน็ตในทางมิชอบโดยนโยบายดังกล่าวสอดคล้องกับWSIS Action Linesที่มีเป้าหมายเพื่อบรรลุการพัฒนาอย่างยั่งยืนของสหประชาชาตินายเนวินธุ์กล่าวว่ายังได้ใช้โอกาสในการร่วมประชุมเวทีระดับโลกครั้งนี้เรียกร้องITUและประเทศสมาชิกให้ความสําคัญกับความร่วมมือระหว่างประเทศในทุกรูปแบบโดยใช้ICTและเทคโนโลยีดิจิทัลในการขับเคลื่อนเพื่อฟื้นฟูเศรษฐกิจโลกหลังโควิด-19
**********
รัฐบาลไทย-ข่าวทำเนียบรัฐบาล-นายกฯ หารือเอกอัครราชทูตฝรั่งเศสฯ พร้อมร่วมมือเดินหน้ายกระดับความสัมพันธ์ไทย-ฝรั่งเศส สู่การเป็นหุ้นส่วนทางยุทธศาสตร์
วันพฤหัสบดีที่ 20 พฤษภาคม 2564
นายกฯ หารือเอกอัครราชทูตฝรั่งเศสฯ พร้อมร่วมมือเดินหน้ายกระดับความสัมพันธ์ไทย-ฝรั่งเศส สู่การเป็นหุ้นส่วนทางยุทธศาสตร์
นายกฯ หารือเอกอัครราชทูตฝรั่งเศสฯ พร้อมร่วมมือเดินหน้ายกระดับความสัมพันธ์ไทย-ฝรั่งเศส สู่การเป็นหุ้นส่วนทางยุทธศาสตร์
วันนี้ (20 พฤษภาคม 2564) เวลา 11.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายตีแยรี มาตู (H.E. Mr. Thierry Mathou) เอกอัครราชทูตสาธารณรัฐฝรั่งเศสประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เนื่องในโอกาสเข้ารับหน้าที่ โดยภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรีได้เปิดเผยสาระสําคัญ ดังนี้
นายกรัฐมนตรีต้อนรับเอกอัครราชทูตฝรั่งเศสประจําประเทศไทยในนามของรัฐบาลอย่างเป็นทางการ ชื่นชมความสัมพันธ์ที่ใกล้ชิดระหว่างไทยกับฝรั่งเศสอย่างยาวนานในทุกมิติ โอกาสนี้ นายกรัฐมนตรีฝากความปรารถนาดีไปยังนายเอมานูว์แอล มาครง ประธานาธิบดีแห่งสาธารณรัฐฝรั่งเศส และภรรยา ซึ่งได้พบหารือร่วมกันหลายครั้ง ตลอดจนยืนยันพร้อมยกระดับความสัมพันธ์ระหว่างกันอย่างรอบด้าน
ด้านเอกอัครราชทูตฝรั่งเศสฯ ขอบคุณนายกรัฐมนตรีที่ได้สละให้เข้าพบหารือในวันนี้ ชื่นชมความสัมพันธ์ระหว่างไทยกับฝรั่งเศสที่มีมาอย่างยาวนาน มีการแลกเปลี่ยนการเยือนระหว่างกันมาอย่างต่อเนื่อง ทําให้ความสัมพันธ์มีพลวัตมากขึ้น ทั้งนี้ เอกอัครราชทูตฝรั่งเศสฯ เห็นพ้องกับการยกระดับความสัมพันธ์ไทย-ฝรั่งเศส สู่การเป็นหุ้นส่วนทางยุทธศาสตร์ระหว่างกัน ทั้งในระดับทวิภาคีและพหุภาคี นอกจากนี้ ทั้งสองฝ่ายได้แลกเปลี่ยนแนวทางการจัดการกับสถานการณ์การแพร่ระบาดของโควิด-19 ร่วมกัน โดยไทยประสงค์ที่จะมีความร่วมมือกับฝรั่งเศสด้านวัคซีน เพื่อให้คนไทยได้รับวัคซีนเร็วขึ้น เป็นส่วนสําคัญในการควบคุมการแพร่ระบาดของโควิด-19
โอกาสนี้ ทั้งสองได้หารือในประเด็นความร่วมมือทวิภาคีระหว่างกันในหลายด้าน โดยในด้านเศรษฐกิจ นายกรัฐมนตรีขอบคุณรัฐบาลฝรั่งเศสที่ดูแลและอํานวยความสะดวกแก่นักลงทุนไทยมาโดยตลอด โดยขอให้มั่นใจว่ารัฐบาลไทยจะดูแลและอํานวยความสะดวกแก่นักลงทุนฝรั่งเศสในไทยเป็นอย่างดีเช่นกัน และทั้งสองฝ่ายเห็นพ้องขยายความร่วมมือด้านการค้าและการลงทุนระหว่างกันมากขึ้น เพื่อเป็นส่วนช่วยในการฟื้นฟูเศรษฐกิจและสังคมจากสถานการณ์โควิด-19 ในด้านการศึกษา วิทยาศาสตร์ วิจัย และนวัตกรรม ทั้งสองฝ่ายเห็นพ้องที่จะสานต่อความร่วมมือระหว่างกันเช่นที่มีมาอย่างต่อเนื่อง ตลอดจนยินดีให้มีการแลกเปลี่ยนองค์ความรู้ที่เป็นประโยชน์ระหว่างกัน โดยเฉพาะอย่างยิ่งด้านสาธารณสุข ซึ่งเป็นประเด็นที่มีความสําคัญต่อการรับมือกับความท้าทายในปัจจุบัน
สําหรับประเด็นความร่วมมือพหุภาคี ทั้งสองฝ่ายเห็นพ้องเพิ่มพูนความร่วมมือโดยยึดถือตามหลักสากลของโลก โดยไทยพร้อมยกระดับทางการค้า ผ่านการเจรจาความตกลงการค้าเสรีไทย-สหภาพยุโรป (Thailand-EU FTA) ที่เป็นธรรมและเป็นประโยชน์ต่อทั้งสองฝ่ายอย่างแท้จริง นอกจากนี้ ไทยยินดีที่ฝรั่งเศสให้ความสําคัญกับไทยและยุทธศาสตร์อินโด-แปซิฟิก และพร้อมผลักดันให้ฝรั่งเศสมีส่วนร่วมอย่างสร้างสรรค์ในอาเซียน
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 20 พฤษภาคม 2564 พนักงานติดเชื้อไวรัส COVID-19 จำนวน 1 ราย
วันพฤหัสบดีที่ 20 พฤษภาคม 2564
ประกาศ ขสมก. ประจําวันที่ 20 พฤษภาคม 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 20 พฤษภาคม 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 20 พฤษภาคม 2564 พนักงานติดเชื้อไวรัส COVID-19 จํานวน 1 ราย
พนักงานเก็บค่าโดยสารรถปรับอากาศ สาย 514 เขตการเดินรถที่ 2
รัฐบาลไทย-ข่าวทำเนียบรัฐบาล-ออมสิน ร่วมกับ บจ.เงินสดทันใจ ช่วยผู้เดือดร้อนจาก COVID-19 แก้ปัญหาขาดสภาพคล่อง เปิดจุดบริการรับจำนำทะเบียนในสาขาธนาคารกว่า 550 แห่ง พร้อมลดดอกเบี้ยเหลือ 0.49%
วันพฤหัสบดีที่ 20 พฤษภาคม 2564
ออมสิน ร่วมกับ บจ.เงินสดทันใจ ช่วยผู้เดือดร้อนจาก COVID-19 แก้ปัญหาขาดสภาพคล่อง เปิดจุดบริการรับจํานําทะเบียนในสาขาธนาคารกว่า 550 แห่ง พร้อมลดดอกเบี้ยเหลือ 0.49%
ธ.ออมสินร่วมกับบริษัท เงินสดทันใจ จํากัด ประกาศลดอัตราดอกเบี้ยสินเชื่อจํานําทะเบียนรถมอเตอร์ไซค์ลงชั่วคราว เหลือเพียง 0.49% (หรือเท่ากับ 11% ต่อปี) สําหรับผู้ที่ยื่นขอสินเชื่อในช่วงเวลาโปรโมชัน 2 เดือน จะได้รับอัตราดอกเบี้ยพิเศษนี้ตลอดอายุสัญญา
นายวิทัย รัตนากร ผู้อํานวยการธนาคารออมสิน เปิดเผยถึงการเดินหน้าบทบาทธนาคารเพื่อสังคม ที่ธนาคารฯ เร่งเพิ่มช่องทางช่วยเหลือประชาชนหรือผู้ที่ขาดสภาพคล่องเนื่องจากผลกระทบของการแพร่ระบาด COVID-19 ให้สามารถเข้าถึงแหล่งเงินต้นทุนต่ําและได้รับเงินเร็ว อีกทั้งเป็นการสนองนโยบายรัฐบาลในการช่วยประชาชนกลุ่มฐานรากที่ได้รับความเดือดร้อนจากผลกระทบในครั้งนี้
โดยธนาคารฯ ร่วมกับบริษัท เงินสดทันใจ จํากัด ประกาศลดอัตราดอกเบี้ยสินเชื่อจํานําทะเบียนรถมอเตอร์ไซค์ลงชั่วคราว เหลือเพียง 0.49% (หรือเท่ากับ 11% ต่อปี) สําหรับผู้ที่ยื่นขอสินเชื่อในช่วงเวลาโปรโมชัน 2 เดือน จะได้รับอัตราดอกเบี้ยพิเศษนี้ตลอดอายุสัญญา ทั้งนี้ เปิดรับจํานําทะเบียนทั้งที่เป็นรถมอเตอร์ไซค์ปลอดภาระหนี้ และที่ประสงค์รีไฟแนนซ์เพื่อลดภาระดอกเบี้ยสัญญาเดิม ซึ่งคาดว่าจะช่วยแก้ปัญหาเฉพาะหน้าหรือเพิ่มสภาพคล่องในชีวิตประจําวันของผู้ที่เดือดร้อนได้
นอกจากนี้ ธนาคารฯ ได้เปิดจุดบริการสินเชื่อจํานําทะเบียนภายในสาขาธนาคารออมสิน จํานวนกว่า 550 แห่งทั่วประเทศ เพื่อเพิ่มช่องทางแก่ผู้ที่สะดวกใช้บริการที่สาขาของธนาคาร โดยมีทีมงานของ บจ. เงินสดทันใจ พร้อมมอบบริการด้วยขั้นตอนที่สะดวกรวดเร็ว ให้ผู้ที่ผ่านการอนุมัติสินเชื่อสามารถรับเงินได้ภายใน 15 นาที ผู้ที่สนใจสามารถไปติดต่อขอสินเชื่อที่จุดบริการเงินสดทันใจภายในสาขาธนาคารออมสินกว่า 550 สาขา ได้ตั้งแต่บัดนี้เป็นต้นไป (ตรวจสอบรายชื่อสาขาธนาคารให้บริการได้ที่ www.gsb.or.th) และที่สาขาของศรีสวัสดิ์ เงินสดทันใจ จํานวนกว่า 5,000 แห่งทั่วประเทศ
สินเชื่อจํานําทะเบียนรถ ให้บริการโดยบริษัท เงินสดทันใจ จํากัด ซึ่งเป็นบริษัทร่วมทุนระหว่างธนาคารออมสิน กับ SAWAD มีเป้าหมายเพื่อผลักดันภารกิจธนาคารเพื่อสังคม ช่วยให้ผู้มีรายได้น้อยสามารถเข้าถึงแหล่งเงินได้ง่าย ด้วยต้นทุนที่ถูกกว่า โดยบริษัทฯ ดําเนินธุรกิจสินเชื่อจํานําทะเบียนมอเตอร์ไซค์และรถยนต์ นําเสนอดอกเบี้ยที่เป็นธรรม และมีกําไรทางธุรกิจที่เหมาะสม
รัฐบาลไทย-ข่าวทำเนียบรัฐบาล-รมช.มนัญญา หารือแนวทางแก้ไขปัญหาความเดือดร้อนของสหกรณ์สหกรณ์เครดิตยูเนี่ยนคลองจั่น
วันพฤหัสบดีที่ 20 พฤษภาคม 2564
รมช.มนัญญา หารือแนวทางแก้ไขปัญหาความเดือดร้อนของสหกรณ์สหกรณ์เครดิตยูเนี่ยนคลองจั่น
รมช.มนัญญา หารือแนวทางแก้ไขปัญหาความเดือดร้อนของสหกรณ์สหกรณ์เครดิตยูเนี่ยนคลองจั่น
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ หารือร่วมกับตัวแทนสหกรณ์เครดิตยูเนี่ยนคลองจั่น นําโดย นายทอง วิริยะจารุ ประธานกรรมการเจ้าหนี้สหกรณ์เครดิตยูเนี่ยนคลองจั่น จํากัด โดยมี นายฉกรรจ์ แสงรักษาวงศ์ ประธานที่ปรึกษารัฐมนตรีช่วยว่าการกระทรวงเกษตรและสหกรณ์ นายวิศิษฐ์ ศรีสุวรรณ์ อธิบดีกรมส่งเสริมสหกรณ์ และนายโอภาส ทองยงค์ อธิบดีกรมตรวจบัญชีสหกรณ์ เข้าร่วม ณ ห้อง 115 กระทรวงเกษตรและสหกรณ์ เพื่อหารือแนวทางแก้ไขปัญหาความเดือดร้อนของสหกรณ์เจ้าหนี้ 73 แห่ง และสมาชิกสหกรณ์ประมาณ 350,000 ราย กรณีสหกรณ์เครดิตยูเนี่ยนฯ จะครบกําหนด 5 ปีตามกฎหมายล้มละลาย และหากสหกรณ์ไม่สามารถชําระหนี้ภายในเดือน มิ.ย. 2564 ศาลล้มละลายต้องพิจารณามีคําสั่งพิทักษ์ทรัพย์เด็ดขาดหรือให้ล้มละลาย ดังนั้น สหกรณ์เครดิตยูเนี่ยนฯ จึงต้องหาแหล่งเงินทุนสําหรับช่วยเสริมสภาพคล่องให้กับสหกรณ์ โดยเสนอแนวทาง อาทิ การประสานให้ธนาคารของรัฐพิจารณาสนับสนุนวงเงินกู้ยืมให้สหกรณ์ฯ สําหรับใช้เป็นเงินทุนหมุนเวียนฉุกเฉิน รวมถึงการระดมทุนจากสหกรณ์ต่าง ๆ เป็นต้น ทั้งนี้ ที่ประชุมรับข้อเสนอเพื่อพิจารณา และจะนําเรื่องดังกล่าวไปหารือในรายละเอียดอีกครั้ง เพื่อหาข้อสรุปแนวทางช่วยเหลือต่อไป
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมติดตามสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
วันศุกร์ที่ 21 พฤษภาคม 2564
ปลัดกระทรวงยุติธรรม ประชุมติดตามสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม
ในวันพฤหัสบดีที่ ๒๐ พฤษภาคม ๒๕๖๔ เวลา ๑๖.๐๐ น. ณ ห้องประชุม ๑ ชั้น ๒ กรมราชทัณฑ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมี นายสิทธิ สุธีวงศ์ รองอธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 หรือโรค covid-19
ในการนี้ ปลัดกระทรวงยุติธรรม ได้ติดตามสอบถามความคืบหน้าการดําเนินงานของแต่ละเรือนจํา โดยได้แบ่งประเภทเรือนจําออกเป็น ๒ ประเภท คือ เรือนจําสีเขียว และเรือนจําสีเหลือง และกําหนดเงื่อนไขสําหรับการติดตาม ดังนี้ ๑. ตรวจ Swab เจ้าหน้าที่ ในระยะเวลา ๗ วัน ๒. ตรวจ Swab ผู้ต้องขัง ให้ถึง ๑๐ เปอร์เซ็นต์ หากดําเนินการครบสองเงื่อนไขถือเป็นเรือนจําสีเขียว ส่วนเรือนจําที่ไม่ผ่านเงื่อนไขทั้งสองข้อถือเป็นเรือนจําเหลือง เพื่อให้ง่ายต่อการติดตาม อีกทั้ง ให้ทุกเรือนจําจัดห้องกักโรคสําหรับผู้ต้องขัง มีระบบการเข้า-ออกในห้องกักกันโรค โดยต้องระบุวันเข้า-ออก ให้ชัดเจน รวมถึงการตรวจ Swab ผู้ต้องขัง ทั้งก่อนเข้าห้องกักโรค และก่อนออกจากห้องกักโรค ๑ -๒ วัน พร้อมเน้นย้ําให้ทุกเรือนจําปฏิบัติตามมาตรฐาน SOPs อย่างเคร่งครัด
รัฐบาลไทย-ข่าวทำเนียบรัฐบาล-ร่วมหารือและให้ข้อคิดเห็นต่อการเข้าร่วมความตกลง CPTPP
วันพฤหัสบดีที่ 20 พฤษภาคม 2564
ร่วมหารือและให้ข้อคิดเห็นต่อการเข้าร่วมความตกลง CPTPP
กระทรวงเกษตรฯ ร่วมหารือและให้ข้อคิดเห็นต่อการเข้าร่วมความตกลง CPTPP ซึ่งจะต้องอยู่บนพื้นฐานการรักษาผลประโยชน์ของเกษตรกรและประเทศไทยเป็นหลัก
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วย ดร.ทองเปลว กองจันทร์ ปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ หารือร่วมกับนายดอน ปรมัตถ์วินัย รองนายกรัฐมนตรี ในฐานะประธานกรรมการนโยบายเศรษฐกิจระหว่างประเทศ (กนศ.) ในการขับเคลื่อนการดําเนินการตามมติคณะรัฐมนตรีเกี่ยวกับเรื่อง CPTPP ด้านการเกษตรและพันธุ์พืช ผ่านระบบ VDO Conference (Zoom) ณ กระทรวงเกษตรและสหกรณ์ โดยมีประเด็นที่ถูกหยิบยกขึ้นมาหารือในวันนี้ คือ 1) การแก้ไขเพิ่มเติม พ.ร.บ. คุ้มครองพันธุ์พืช 2542 ให้มีผลใกล้เคียงกับอนุสัญญา UPOV 1991 2) การแจ้งสหภาพ UPOV ให้นําชื่อประเทศไทยออกจากเว็บไซต์ของ UPOV และ 3) สินค้าเกษตรที่มีมาตรการปกป้องพิเศษ (Special Safeguard : SSG)
ในเบื้องต้น กระทรวงเกษตรฯ ไม่ปฏิเสธในการเข้าร่วมความตกลง CPTPP แต่จะต้องอยู่บนพื้นฐานการรักษาผลประโยชน์ของเกษตรกรและประเทศไทยเป็นหลัก ซึ่งการหารือในวันนี้ เป็นการนําเสนอปัญหาในด้านต่าง ๆ เพื่อนําไปสู่การเจรจาแก้ไข จึงต้องมีระยะเวลาในการเตรียมความพร้อม ทั้งด้านงบประมาณ บุคลากร ความพร้อมของเกษตรกร เทคโนโลยี และการสื่อสารทําความเข้าใจต่อประชาชน เป็นต้น
อย่างไรก็ตาม ในภาพรวมของกระทรวงเกษตรฯ มีการดําเนินการในด้านต่างประเทศในหลายมิติ โดยมีความพร้อมในการประสานในด้านต่าง ๆ ซึ่งฑูตเกษตรถือเป็นหน่วยงานในต่างประเทศที่เป็นส่วนสําคัญที่ช่วยให้การขับเคลื่อนงานดําเนินไปได้อย่างต่อเนื่อง
นอกจากนี้ การเพิ่มขีดความสามารถในการแข่งขัน การปรับตัวของเกษตรกร การยกระดับเกษตรกรให้สามารถแข่งขันได้ การดึงเอาเทคโนโลยีและนวัตกรรมมาใช้ และการสร้างความร่วมมือกับนานาประเทศ ล้วนเป็นการสร้างความเข้มแข็งให้กับเกษตรกร และถึงแม้ว่าจะไม่มี CPTPP หรือโควิด-19 นโยบายของกระทรวงเกษตรฯ ก็มีการปรับตัวให้ทันกับสถานการณ์ของโลกอย่างชัดเจน และพร้อมปฏิบัติงานอย่างเป็นรูปธรรม
รัฐบาลไทย-ข่าวทำเนียบรัฐบาล-รัฐมนตรีประภัตร เร่งรัดนำเข้าวัคซีนป้องกันโรคลัมปีสกิน ในโค-กระบือ (LSDV) ถึงไทยแน่นอนปลายเดือน พ.ค. 64 นี้
วันพฤหัสบดีที่ 20 พฤษภาคม 2564
รัฐมนตรีประภัตร เร่งรัดนําเข้าวัคซีนป้องกันโรคลัมปีสกิน ในโค-กระบือ (LSDV) ถึงไทยแน่นอนปลายเดือน พ.ค. 64 นี้
รัฐมนตรีประภัตร เร่งรัดนําเข้าวัคซีนป้องกันโรคลัมปีสกิน ในโค-กระบือ (LSDV) ปลายเดือน พ.ค.นี้
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์เปิดเผยว่ากระทรวงเกษตรฯได้ให้ความสําคัญกับสถานการณ์การแพร่ระบาดของโรคลัมปีสกินในโค-กระบือที่กําลังเป็นข่าวในขณะนี้จึงได้ติดตามสถานการณ์อย่างใกล้ชิดกับอธิบดีกรมปศุสัตว์และเจ้าหน้าที่ผู้รับผิดชอบโดยเฉพาะอย่างยิ่งได้เร่งรัดให้นําเข้าวัคซีนLSDVเพื่อใช้ในการควบคุมและป้องกันโรคลัมปีสกินในโค-กระบือที่กําลังแพร่ระบาดอยู่ในขณะนี้ราว20จังหวัดซึ่งเป็นมาตรการหนึ่งที่นํามาใช้ร่วมกับมาตรการด้านอื่นๆตามที่กรมปศุสัตว์ได้มีการเผยแพร่ไปยังเกษตรกรผู้เลี้ยงโค-กระบืออย่างต่อเนื่องและกว้างขวางเพื่อเร่งสร้างความเข้าใจและขอความร่วมมือในการควบคุมและป้องกันโรคดังกล่าวให้สงบลงโดยเร็ว
นายประภัตรได้กล่าวเพิ่มเติมว่าตั้งแต่ต้นปี2564ได้เกิดการระบาดในโค-กระบือในประเทศเมียนมาร์และจําเป็นต้องมีการเฝ้าระวังอย่างเข้มงวดในทุกด่านตามแนวชายแดนจึงได้นําคณะลงพื้นที่ตรวจติดตามสถานการณ์ที่จังหวัดตากทันทีซึ่งมีการหารือร่วมกันกับผู้เกี่ยวข้องทุกฝ่ายเมื่อวันที่24-25ก.พ. 64จนมีการปิดด่านตามแนวชายแดนและเข้มงวดตรวจการลักลอบเคลื่อนย้ายสัตว์อย่างเข้มข้นตามแนวทางที่กรมปศุสัตว์เสนอมาจนถึงปัจจุบันอย่างไรก็ตามแม้ว่าได้ดําเนินมาตรการต่างๆมาอย่างต่อเนื่องแต่ก็ปรากฏว่าได้เกิดโรคดังกล่าวนี้ครั้งแรกในประเทศไทยที่จังหวัดร้อยเอ็ดและปัจจุบันก็ได้เกิดโรคนี้ลุกลามในพื้นที่จังหวัดต่างๆแล้วราว20จังหวัดแม้ว่าสัตว์เลี้ยงที่ป่วยเป็นโรคนี้จะมีอัตราการตายที่ค่อนข้างต่ําแต่ก็ทําให้เกิดความเสียหายด้านอื่นๆตามมากระทรวงเกษตรฯไม่ได้นิ่งนอนใจต่อเรื่องดังกล่าวได้กําชับและให้แนวทางแก่กรมปศุสัตว์ในการดําเนินมาตรการต่างๆให้ได้รับความร่วมมือที่ดีจากเกษตรกรและผู้เกี่ยวข้องอย่างเต็มที่
"พลเอกประยุทธ์จันทร์โอชานายกรัฐมนตรีฯได้มีความห่วงใยต่อความเป็นอยู่ของพี่น้องเกษตรกรผู้เลี้ยงโค-กระบืออย่างยิ่งโดยได้กําชับผมในฐานะรัฐมนตรีที่กํากับดูแลกรมปศุสัตว์เร่งรัดในการให้ความช่วยเหลือพี่น้องเกษตรกรอย่างเต็มที่"นายประภัตรกล่าว
นายสัตวแพทย์สรวิศธานีโตอธิบดีกรมปศุสัตว์ได้กล่าวเสริมว่ากรมปศุสัตว์ได้มีการดําเนินมาตรการต่างๆหลายด้านอย่างเข้มข้นรวมถึงได้มีการสั่งซื้อวัคซีนLSDVจากบ. Inter vet intetnational BVประเทศเนเธอร์แลนด์มีโรงงานผลิตในประเทศแอฟริกาใต้รวม60,000โด๊สขณะนี้อยู่ในขั้นตอนการประสานงานเพื่อส่งมอบวัคซีนให้กับประเทศไทยซึ่งหากกระบวนการดังกล่าวไม่มีอะไรติดขัดทางผู้ขายจะใช้เวลาในการส่งมอบทางเครื่องบิน3วันซึ่งประเมินไว้ในเบื้องต้นว่าเราจะได้รับวัคซีนLSDVในวันที่28พฤษภาคม2564หลังจากผ่านกระบวนการต่างๆตามขั้นตอนในประเทศไทยแล้วกรมฯจะกระจายวัคซีนให้ถึงเกษตรกรเป้าหมายในพื้นที่เกิดโรคและในพื้นที่เสี่ยงสูงโดยเร็วที่สุดภายใต้การกํากับดูแลของกรมปศุสัตว์อย่างใกล้ชิดต่อไป
รัฐบาลไทย-ข่าวทำเนียบรัฐบาล-อนุญาตให้สมาคมการค้าการส่งออกและการพัฒนาสายพันธุ์สัตว์เลี้ยง เข้าพบ
วันพฤหัสบดีที่ 20 พฤษภาคม 2564
อนุญาตให้สมาคมการค้าการส่งออกและการพัฒนาสายพันธุ์สัตว์เลี้ยง เข้าพบ
รัฐมนตรีเกษตรฯ อนุญาตให้สมาคมการค้าการส่งออกและการพัฒนาสายพันธุ์สัตว์เลี้ยง เข้าพบ พร้อมแก้ไขปรับปรุงกฎระเบียบต่าง ๆ เพื่อให้ทุกภาคส่วนสามารถดําเนินการต่อได้
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ อนุญาตให้สมาคมการค้าการส่งออกและการพัฒนาสายพันธุ์สัตว์เลี้ยง เข้าพบ ณ กระทรวงเกษตรและสหกรณ์ เพื่อหารือในเรื่องการกําหนดค่าธรรมเนียมการนําเข้า-ส่งออกสัตว์ชนิดนอก พ.ร.บ. ตามกฎหมายว่าด้วยโรคระบาดสัตว์ พ.ศ. 2559 ที่กําลังจะประกาศใช้ในวันที่ 24 พฤษภาคม 2564 นี้ อาทิ เม่นแคระ กิ้งก่าสายพันธุ์ต่าง ๆ และกระต่าย เป็นต้น
ทั้งนี้ กระทรวงเกษตรและสหกรณ์ โดยกรมปศุสัตว์ จะขยายระยะเวลาการบังคับใช้กฎหมายออกไป 180 วัน และจะแก้ไขกฎกระทรวงที่สามารถดําเนินการได้ โดยไม่เกิดผลกระทบต่อราชการและเป็นประโยชน์ต่อประชาชน อีกทั้งได้มอบหมายให้กรมปศุสัตว์หารือร่วมกับสมาคมและผู้ประกอบการในรายละเอียด เพื่อให้ทุกภาคส่วนสามารถดําเนินการต่อได้
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพ เร่งฉีดวัคซีน COVID-19 ให้กับพนักงานทุกคน เพื่อลดการแพร่ระบาด   และสร้างความมั่นใจให้กับผู้ใช้บริการ
วันพฤหัสบดีที่ 20 พฤษภาคม 2564
องค์การขนส่งมวลชนกรุงเทพ เร่งฉีดวัคซีน COVID-19 ให้กับพนักงานทุกคน เพื่อลดการแพร่ระบาด   และสร้างความมั่นใจให้กับผู้ใช้บริการ
องค์การขนส่งมวลชนกรุงเทพ (ขสมก.) กระทรวงคมนาคม เตรียมความพร้อมให้พนักงานประจํารถโดยสารของ ขสมก. ทุกคน และพนักงานประจํารถโดยสารเอกชนร่วมบริการที่อยู่ในการกํากับดูแลของ ขสมก. เข้ารับการฉีดวัคซีนป้องกันโรคติดเชื้อไวรัส COVID-19 ณ สถานีกลางบางซื่อ
องค์การขนส่งมวลชนกรุงเทพ (ขสมก.) กระทรวงคมนาคม เตรียมความพร้อมให้พนักงานประจํารถโดยสารของ ขสมก. ทุกคน และพนักงานประจํารถโดยสารเอกชนร่วมบริการที่อยู่ในการกํากับดูแลของ ขสมก. เข้ารับการฉีดวัคซีนป้องกันโรคติดเชื้อไวรัส COVID-19 ณ สถานีกลางบางซื่อ ตั้งแต่วันที่ 24 - 31 พฤษภาคม 2564 เพื่อลดการติดเชื้อ ลดการแพร่ระบาด และสร้างความมั่นใจให้กับประชาชนผู้ใช้บริการ
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ เปิดเผยว่า จากสถานการณ์การแพร่ระบาดของโรคติดเชื้อไวรัส COVID-19 ระลอกที่ 3 ที่มีความรุนแรงมากกว่าครั้งที่ผ่านมา ส่งผลให้มีผู้ติดเชื้อเป็นจํานวนมาก ทําให้ผู้ใช้บริการอาจมีความกังวลว่าจะได้รับการแพร่เชื้อจากพนักงานขับรถ และพนักงานเก็บค่าโดยสาร โดยที่ผ่านมา ขสมก. ได้มีการปฏิบัติตามมาตรการป้องกันการแพร่ระบาด อย่างเคร่งครัด อาทิ การให้พนักงานประจํารถสวมหน้ากากอนามัยตลอดเวลา ทั้งก่อนและหลังปฏิบัติหน้าที่ บนรถโดยสาร การหมั่นล้างมือด้วยเจลแอลกอฮอล์ รวมถึงตรวจวัดอุณหภูมิร่างกายและการฉีดพ่นผลิตภัณฑ์ ฆ่าเชื้อโรคที่มีส่วนผสมของแอลกอฮอล์ 70% ภายในรถโดยสาร ก่อนนํารถออกวิ่งให้บริการประชาชน เป็นต้น ซึ่งถือเป็นการป้องกันการแพร่ระบาดได้ดีในระดับหนึ่ง แต่ถ้าจะหยุดยั้งการแพร่ระบาดของโรคให้เป็นไปอย่าง มีประสิทธิภาพ “การฉีดวัคซีน” คือวิธีที่ดีที่สุด เนื่องจากจะมีประโยชน์ต่อผู้ที่ได้รับวัคซีนในแง่ของการสร้างภูมิคุ้มกันให้แก่ร่างกาย ลดความรุนแรงของโรค ลดอัตราการเสียชีวิต และยังเป็นประโยชน์ต่อคนรอบข้างอีกด้วย
ขสมก. จึงเตรียมความพร้อมให้พนักงานขับรถและพนักงานเก็บค่าโดยสารทุกคน รวมถึงพนักงานขับรถและพนักงานเก็บค่าโดยสารของรถเอกชนร่วมบริการที่อยู่ในการกํากับดูแลของ ขสมก. เข้ารับการฉีดวัคซีนป้องกันโรคติดเชื้อไวรัส COVID-19 ณ สถานีกลางบางซื่อ ตั้งแต่วันที่ 24 - 31 พฤษภาคม 2564 เพื่อลดการติดเชื้อลดการแพร่ระบาด และสร้างความมั่นใจให้กับประชาชนผู้ใช้บริการรถโดยสารของ ขสมก. และรถเอกชนร่วมบริการ
รัฐบาลไทย-ข่าวทำเนียบรัฐบาล-ก.ยุติธรรม โดยกรมบังคับคดีแนะลูกหนี้ขอไกล่เกลี่ยข้อพิพาทเพื่อเจรจาตกลงเงื่อนไขการชำระหนี้ใหม่ได้
วันศุกร์ที่ 21 พฤษภาคม 2564
ก.ยุติธรรม โดยกรมบังคับคดีแนะลูกหนี้ขอไกล่เกลี่ยข้อพิพาทเพื่อเจรจาตกลงเงื่อนไขการชําระหนี้ใหม่ได้
กรมบังคับคดีแนะลูกหนี้ขอไกล่เกลี่ยข้อพิพาทเพื่อเจรจาตกลงเงื่อนไขการชําระหนี้ใหม่ได้
ตามที่มีข่าว นายวิเชียร ยอรัมย์ ชาวจังหวัดเพชรบูรณ์ ได้รับความเดือดร้อน บ้านที่อาศัยอยู่ถูกยึดและอาจถูกขายทอดตลาด เนื่องจากครอบครัวลําบากไม่สามารถชําระหนี้ตามข้อตกลงได้ นั้น
นางอรัญญา ทองน้ําตะโก อธิบดีกรมบังคับคดี เปิดเผยว่า กรณีดังกล่าวเป็นการบังคับคดีตามคําพิพากษาของศาลจังหวัดวิเชียรบุรี หมายเลขแดงที่ ผบ.๓๕๓๓/๒๕๖๓ ระหว่างบริษัท พระนคร ยนตรการ จํากัด โจทก์ นายชูชัย ยอรัมย์ ที่ 1 นายไพฑูรย์ ยอรัมย์ ที่ 2 จําเลย โดยโจทก์ขอให้เจ้าพนักงานบังคับคดียึดบ้านและที่ดินโฉนดเลขที่ ๑๘๙๓๑ ตําบลกันจุ อําเภอบึงสามพัน จังหวัดเพชรบูรณ์ มีชื่อนายฉัตรชัย ยอรัมย์ ผู้ถือกรรมสิทธิ์และในฐานะผู้รับมรดกของนายไพฑูรย์ ยอรัมย์ จําเลยที่ ๒ ในที่ดินแปลงดังกล่าวเพื่อนําออกขายทอดตลาดชําระหนี้ให้โจทก์ ต่อมานายชูชัย ยอรัมย์ จําเลยที่ ๑ ได้ยื่นคําร้องขอไกล่เกลี่ยข้อพิพาท และสามารถตกลงกันได้โดยจําเลยที่ ๑ ยอมชําระหนี้ให้แก่โจทก์เป็นเงินจํานวน ๔,๐๐๐ บาท ภายในวันที่ ๖ มิถุนายน ๒๕๖๔ ส่วนที่เหลือจะผ่อนชําระภายใน ๑๘ เดือน เดือนละไม่ต่ํากว่า ๔,๐๐๐ บาท
เจ้าพนักงานบังคับคดีได้งดการบังคับคดีไว้ ๓ เดือนตามคําขอของโจทก์แล้ว แต่หากนายวิเชียร์ ยอรัมย์ บุตรของจําเลยที่ ๒ เกรงว่าจะไม่สามารถผ่อนชําระหนี้ให้แก่โจทก์ได้ตามเงื่อนไขที่ตกลงไว้ก็สามารถให้จําเลยที่ ๑ ยื่นคําร้องขอไกล่เกลี่ยข้อพิพาทได้อีก ซึ่งหากเจ้าหนี้และลูกหนี้สามารถเจรจาตกลงเงื่อนไขการชําระหนี้ใหม่ได้ และมีการชําระหนี้ครบตามข้อตกลงก็จะไม่ต้องขายทอดตลาดบ้านและที่ดินที่ยึดไว้
กรมบังคับคดี ๐ ๒๘๘๑ ๔๙๙๙ หรือสายด่วนกรมบังคับคดี ๑๑๑๑ กด ๗๙ เว็บไซต์ www.led.go.th
รัฐบาลไทย-ข่าวทำเนียบรัฐบาล-ออมสิน แจ้งขอปิดรับการยื่นกู้ผ่าน MyMo ชั่วคราว เพื่อดำเนินการอนุมัติคำขอคงค้างทั้งหมด ก่อนเปิดสิทธิ์ให้ ยื่นกู้ได้อีกครั้งเร็วๆ นี้ เผยยอดอนุมัติสินเชื่อแล้วกว่า 250,000 ราย
วันพฤหัสบดีที่ 20 พฤษภาคม 2564
ออมสิน แจ้งขอปิดรับการยื่นกู้ผ่าน MyMo ชั่วคราว เพื่อดําเนินการอนุมัติคําขอคงค้างทั้งหมด ก่อนเปิดสิทธิ์ให้ ยื่นกู้ได้อีกครั้งเร็วๆ นี้ เผยยอดอนุมัติสินเชื่อแล้วกว่า 250,000 ราย
ธ.ออมสินขอแจ้งปิดการให้บริการสินเชื่อสู้ภัย COVID-19 ผ่านแอป MyMo ชั่วคราว เพื่อดําเนินการอนุมัติคําขอสินเชื่อที่คงค้างอยู่กว่าแสนรายการโดยเร็วที่สุด คาดว่าจะสามารถเปิดระบบให้เข้ากดรับสิทธิ์ได้อีกครั้งราวต้นสัปดาห์หน้า
นายวิทัย รัตนากร ผู้อํานวยการธนาคารออมสิน เปิดเผยว่า ตามที่ธนาคารฯ ได้เริ่มเปิดให้ประชาชนกดรับสิทธิ์ขอกู้สินเชื่อสู้ภัย COVID-19 บนแอป MyMo มาตั้งแต่วันที่ 13 พฤษภาคม 2564 นั้น พบว่ามีประชาชนจํานวนมากที่เข้ามากดรับสิทธิ์ขอกู้ ธนาคารฯ จึงขอแจ้งปิดการให้บริการสินเชื่อสู้ภัย COVID-19 ผ่านแอป MyMo ชั่วคราว เพื่อดําเนินการอนุมัติคําขอสินเชื่อที่คงค้างอยู่กว่าแสนรายการโดยเร็วที่สุด คาดว่าจะสามารถเปิดระบบให้เข้ากดรับสิทธิ์ได้อีกครั้งราวต้นสัปดาห์หน้า สําหรับผู้ที่ได้รับอนุมัติสินเชื่อแล้ว และยังไม่ได้ดําเนินการทําสัญญาผ่าน MyMo (Digital Contract) ธนาคารฯ จะขยายระยะเวลาการกดทําสัญญาผ่าน MyMo ออกไปให้จนกว่าจะเปิดระบบอีกครั้ง
ทั้งนี้ โครงการสินเชื่อสู้ภัย COVID-19 กําหนดวงเงินให้กู้รายละไม่เกิน 10,000 บาท วงเงินโครงการ 10,000 ล้านบาท รองรับการให้สินเชื่อแก่ประชาชนได้มากกว่า 1 ล้านราย ปัจจุบันหลังเปิดให้ยื่นขอสินเชื่อผ่านแอป MyMo 5 วันทําการที่ผ่านมา ธนาคารฯ อนุมัติสินเชื่อให้ประชาชนแล้วจํานวนกว่า 250,000 ราย
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม ประชุมคณะกรรมการติดตามและขับเคลื่อนโครงการรถไฟระหว่างเมือง ครั้งที่ 1/2564
วันพฤหัสบดีที่ 20 พฤษภาคม 2564
กรมการขนส่งทางราง กระทรวงคมนาคม ประชุมคณะกรรมการติดตามและขับเคลื่อนโครงการรถไฟระหว่างเมือง ครั้งที่ 1/2564
พร้อมหน่วยงานที่เกี่ยวข้อง ประชุมทางไกล ผ่านระบบ Zoom
นายกิตติพันธ์ ปานจันทร์ อธิบดีกรมการขนส่งทางราง เป็นประธานการประชุมคณะกรรมการติดตามและขับเคลื่อนโครงการรถไฟระหว่างเมือง ครั้งที่ 1/2564 พร้อมด้วย นายพิเชฐ คุณาธรรมรักษ์ รองอธิบดีกรมการชนส่งทางราง กองยุทธศาสตร์และแผนงาน กรมการขนส่งทางราง และผู้แทนจากหน่วยงานที่เกี่ยวข้องประกอบด้วย สํานักงานปลัดกระทรวงคมนาคม สํานักงานนโยบายและแผนการขนส่งและจราจร การรถไฟแห่งประเทศไทย สํานักงานคณะกรรมการนโยบายเขตพัฒนาพิเศษภาคตะวันออก โดยเป็นประชุมทางไกลผ่านระบบ Zoom
ที่ประชุมได้ร่วมกันพิจารณาใน 2 ประเด็น ได้แก่
1) ความคืบหน้าโครงการก่อสร้างรถไฟทางคู่และทางสายใหม่ ซึ่งได้มีการติดตามความคืบหน้า ปัญหาและอุปสรรคโครงการ ความคืบหน้าการดําเนินการตามผลการประชุมติดตามนโยบายของรัฐมนตรีว่าการกระทรวงคมนาคม เรื่องโครงการรถไฟทางคู่ เมื่อวันที่ 31 มีนาคม 2564 และเมื่อวันที่ 6 พฤษภาคม 2564 ที่รัฐมนตรีว่าการกระทรวงคมนาคมได้มีข้อสั่งการให้การรถไฟแห่งประเทศไทย เร่งรัดโครงการก่อสร้างรถไฟทางคู่ ระยะที่ 1 การนําแนวคิดเรื่อง MR-MAP มาพิจารณาร่วมกับโครงการก่อสร้างรถไฟทางคู่ ระยะที่ 2 และทางสายใหม่ การจัดทําแผนการดําเนินงานในรายละเอียด รูปแบบการก่อสร้างโครงการรถไฟช่วงที่ผ่านตัวเมือง จุดตัดทางรถไฟที่ต้องกําหนดรูปแบบมาตรฐาน และการเชื่อมต่อเส้นทางรถไฟกับสถานีขนส่งสินค้า รวมทั้งติดตามความคืบหน้าการทบทวนกรอบวงเงินโครงการก่อสร้างรถไฟทางคู่ ช่วงมาบกะเบา – ชุมทางถนนจิระ สัญญาที่ 2 ช่วงคลองขนานจิตร – ชุมทางถนนจิระ
2) ความคืบหน้าการเสนอขออนุมัติโครงการก่อสร้างรถไฟทางคู่ ช่วงขอนแก่น – หนองคาย ซึ่งต้องดําเนินการตามความเห็นของสํานักงานสภาพัฒนาการเศรษฐกิจและสังคมแห่งชาติและสํานักงบประมาณ ให้ครบถ้วนก่อนนําเสนอกระทรวงคมนาคม
ทั้งนี้ ที่ประชุมรับทราบความคืบหน้าโครงการรถไฟทางคู่และทางสายใหม่ และให้การรถไฟแห่งประเทศไทย นําเสนอการดําเนินการตามข้อสั่งการของรัฐมนตรีว่าการกระทรวงคมนาคม ในการประชุมติดตามนโยบายของ รัฐมนตรีว่าการกระทรวงคมนาคม ในเรื่องโครงการรถไฟทางคู่ในครั้งต่อไป และให้การรถไฟแห่งประเทศไทยเร่งเสนอขออนุมัติโครงการก่อสร้างรถไฟทางคู่ ช่วงขอนแก่น – หนองคาย ต่อกระทรวงคมนาคมโดยเร็ว
ภาพข้อมูล : การรถไฟแห่งประเทศไทย
รัฐบาลไทย-ข่าวทำเนียบรัฐบาล-รมว.ยุติธรรม สั่งอธิบดีทุกกรมจัดหาวัคซีนฉีด ขรก.-พนักงานทุกคน เข้มหากใครยังไม่ฉีดห้ามเข้ามาทำงาน ลดการแพร่ระบาดไม่ให้งานสะดุด เป็นตัวอย่างที่ดีรับผิดชอบต่อสังคม
วันพฤหัสบดีที่ 20 พฤษภาคม 2564
รมว.ยุติธรรม สั่งอธิบดีทุกกรมจัดหาวัคซีนฉีด ขรก.-พนักงานทุกคน เข้มหากใครยังไม่ฉีดห้ามเข้ามาทํางาน ลดการแพร่ระบาดไม่ให้งานสะดุด เป็นตัวอย่างที่ดีรับผิดชอบต่อสังคม
นายสมศักดิ์ เทพสุทิน รัฐมนตรีว่าการกระทรวงยุติธรรม สั่งอธิบดีทุกกรมจัดหาวัคซีนฉีด ขรก.-พนักงานทุกคน เข้มหากใครยังไม่ฉีดห้ามเข้ามาทํางาน ลดการแพร่ระบาดไม่ให้งานสะดุด เป็นตัวอย่างที่ดีรับผิดชอบต่อสังคม
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า หลังจากสถานการณ์มีผู้ต้องขังติดเชื้อโควิด-19 เป็นจํานวนมาก กระทรวงยุติธรรมจึงต้องยกระดับมาตรการป้องกัน โดยการตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยตนได้สั่งการให้ อธิบดีทุกคน ต้องดําเนินการประสานหาวัคซีนเพื่อฉีดให้ทุกคนในสังกัด ไม่ว่าจะเป็นข้าราชการ พนักงานและลูกจ้าง ต้องได้ฉีดวัคซีนทั้งหมด รวมทั้งอธิบายให้ความรู้ว่าวัคซีนไม่ได้น่ากลัว ขอให้เป็นนโยบายเร่งด่วนที่ตนได้สั่งการไปแล้ว ดังนั้นการจะให้ข้าราชการ พนักงานและลูกจ้างเข้ามาทํางานในกรมหรือหน่วยงานในสังกัด หากยังไม่ได้รับวัคซีนจะไม่ให้เข้าพื้นที่ แต่หากได้รับเข็มแรกแล้ว มีหลักฐานมาแสดง เช่น ใบแสดงผล ก็ให้เข้ามาทํางานได้ คําสั่งนี้ขอให้เป็นคําสั่งของกระทรวงทุกคนต้องปฏิบัติตามอย่างเคร่งครัด เพราะตนไม่ต้องการทําให้สังคมเห็นว่า ข้าราชการกระทรวงยุติธรรมขาดความตื่นตัวในสิ่งที่ต้องรับผิดชอบต่อสังคม เพราะหากมีคนติดเชื้อจะเดือดร้อนทั้งกรม การทํางานต่างๆ ในการช่วยเหลือและอํานวยความสะดวกให้ประชาชนจะสะดุดได้
รัฐบาลไทย-ข่าวทำเนียบรัฐบาล-สภาอุตฯ ขอบคุณรัฐบาล มั่นใจแผนกระจายฉีดวัคซีนผู้ประกันตน ลดความแออัด มีประสิทธิภาพ
วันศุกร์ที่ 21 พฤษภาคม 2564
สภาอุตฯ ขอบคุณรัฐบาล มั่นใจแผนกระจายฉีดวัคซีนผู้ประกันตน ลดความแออัด มีประสิทธิภาพ
ประธานสภาอุตสาหกรรมแห่งประเทศไทย ขอบคุณรัฐบาลและกระทรวงแรงงาน ที่เห็นความสําคัญของแผนการกระจายวัคซีนไปยังผู้ประกันตนมาตรา 33 ได้อย่างมีประสิทธิภาพ มั่นใจจะช่วยทําให้ลดความแออัดในโรงพยาบาล และควบคุมการแพร่ระบาดของโรคโควิด-19 ช่วยระบบเศรษฐกิจของประเทศ
วันที่ 20 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมหารือร่วมกับสภาอุตสาหกรรมแห่งประเทศไทย โดยมีนายสุพันธุ์ มงคลสุธี ประธานสภาอุตสาหกรรมแห่งประเทศไทย นายสุชาติ จันทรานาคราช รองประธาน นายสมโภชน์ อาหุนัย รองประธาน และคณะร่วมหารือในการเตรียมความพร้อมการฉีดวัคซีนโควิด – 19 แก่ผู้ประกันตน พร้อมให้กําลังใจและสนับสนุนการปฏิบัติภารกิจของรัฐมนตรีว่าการกระทรวงแรงงานในการกระจายการฉีดวัคซีนโควิด – 19 แก่ผู้ประกันตน โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงาน นายสุทธิ สุโกศล ปลัดกระทรวงแรงงาน นายทศพล กฤตวงศ์วิมาน เลขาธิการสํานักงานประกันสังคม พร้อมด้วยผู้บริหารระดับสูงสังกัดกระทรวงแรงงาน เข้าร่วมในครั้งนี้ ณ ห้องประชุมเทียน อัชกุล ชั้น 10 กรมการจัดหางาน
รัฐมนตรีว่าการกระทรวงแรงงาน เสนอแผนการฉีดวัคซีนนกลุ่มผู้ประกันตนตามมาตรา 33 ในระยะแรก จํานวน 6 ล้านโดส โดยแยกเป็นเดือนมิถุนายน จํานวน 1.5 ล้านโดส ฉีดในพื้นที่กรุงเทพมหานคร เดือนกรกฎาคม จํานวน 4.5 ล้านโดส ฉีดในพื้นที่กรุงเทพมหานคร จํานวน 1.5 ล้านโดส และในพื้นที่ 9 จังหวัดเศรษฐกิจอื่น 3 ล้านโดส ทั้งนี้ กระทรวงแรงงานได้จัดเตรียมสถานที่ฉีดวัคซีนในกรุงเทพมหานครไว้ จํานวน 45 จุด โดยใช้บุคลากรทางการแพทย์ ไม่ว่าจะเป็นหมอ พยาบาล เภสัชกรของโรงพยาบาลในเครือข่ายประกันสังคม 20 แห่ง เป็นผู้ดําเนินการจัดเตรียมอุปกรณ์และฉีดวัคซีน และได้จัดเตรียมอุปกรณ์ที่จําเป็นในการฉีดวัคซีนไว้พร้อมแล้ว
ด้าน นายสุพันธุ์ มงคลสุธี ประธานสภาอุตสาหกรรมแห่งประเทศไทย กล่าวว่า ผมในฐานะประธานสภาอุตสาหกรรมได้ประชาสัมพันธ์ให้สถานประกอบการเร่งลงทะเบียนผ่านระบบ Web – Service โดยมีผู้ประกันตนมาตรา 33 ประสงค์จะฉีดวัคซีนมากถึง 80% จึงขอชื่นชม ขอบคุณรัฐบาลและกระทรวงแรงงาน ที่เห็นความสําคัญของผู้ประกันตนในภาคอุตสาหกรรม ซึ่งเป็นฟันเฟืองสําคัญในการขับเคลื่อนเศรษฐกิจของประเทศ โดยการจัดทําแผนการกระจายวัคซีนไปยังผู้ประกันตนมาตรา 33 ได้อย่างมีประสิทธิภาพ สภาอุตสาหกรรมมั่นใจว่า แผนการเหล่านี้จะช่วยลดความแออัดการฉีดวัคซีนในโรงพยาบาล และจะสามารถควบคุมการแพร่ระบาดของโรคโควิด-19 อันจะช่วยให้ระบบเศรษฐกิจของประเทศกลับมาฟื้นตัวโดยเร็ว